આવું થાય અને આપણા ગુજ્જુ અખબારોના અમુક મૂર્ધન્યો પણ શેના ઝાલ્યા રહે. એમાં વળી મોદીકાકાએ પ્રગતિની વાતમાં આમતો ગુજરાતી પ્રજાના સહકારને બીરદાવ્યો પણ નીહિત રીતે પોતાને પણ બિરદાવ્યા તો ખરા જ એવું તારણ તો કાઢી જ શકાય. તો આ વાત કેમ ચલાવી લેવાય. અત્યાર સુધી તો આ વાત છૂટક છૂટક થતી હતી. અને અમે તેનો છૂટક છૂટક વિરોધ કરતા હતા. પણ હવે તો મોદીકાકાએ હદ કરી અને લોકોને એકઠા કરી મોટામસ મંચ ઉપરથી પ્રગતિની વાત કરી. એટલે અમારે પણ સામૂહિક તાલમાં બોલવું પડશે.ઈંદીરા ગાંધીએ ગુજરાતમાંથી ૧૯૭૩-૭૪માં તેલીયા રાજાઓ પાસેથી કેટલા અને ક્યાંથી અને કેવીરીતે પૈસા ઉઘરાવેલ તેની એક પુસ્તિકા ચિમનભાઈ પટેલે છપાવેલ. એમના સૂપુત્ર ઈન્દીરા કોંગ્રેસમાં ભળ્યા. અને બાવા બના હૈ તો હિન્દી તો બોલના જ પડેગા. એટલે કે નહેરુવીયન કોંગ્રેસની વિરુદ્ધમાં જે પક્ષ હોય તેની અને તેના નેતાને ગાલીપ્રદાન કરવું એ લક્ષણ હોવું અતિઆવશ્યક છે. એટલે એ ચિમનભાઇના આ સુપૂત્ર સિધુભાઇ અને ‘ઢવાડિયા ના નિવેદનો તો આવતા જ હતા. શંકરસિંહ બાપુનું પપૂડું પણ વાગતું હતું. તેથી કોઈ જુનું હોય તો સારું કે લોકોને ખબર પડે કે આ ભાઈ પણ પૃથ્વી ઉપર વિચરી રહ્યા છે. એટલે કૃષ્ણકાંત ભાઈને ચળ ઉપડાવી. વખારીયાજીએ નિવેદન ઠોક્યું. આમેય વખારીયા નહેરુવીયન કોંગ્રેસના જણ છે. તેથી મોદી યશ લઈ જાય તે તેમને પસંદ ન પડે તે સ્વાભાવિક છે. જો તંત્રી શ્રીઓની દાઢ સળકે તો મૂર્ધન્યો શેના સખણા રહે. એટલે આપણા સબબંદરકાવેપારીઓમાંના એક એવા કેટાલક આગળ આવ્યા. વાંચો (જો વાંચવું હોય તો દીવ્યભાસ્કરના એક કટાર લેખકને સૌરાષ્ટ્રની પ્રગતિની ઉપર એમણે કરેલા સંશોધન ઉપર. આમ તો સોનાની દ્વારકા ધરાવતી કાઠીયાવાડી પ્રજા અંગ્રેજ સરકારના રાજમાં ગરિબ કેમ બની ગઈ તે વિષે આ મૂર્ધન્ય શ્રીએ સંશોધન ન કર્યું તેથી આશ્ચર્ય ન પામવું. કારણકે અખબારી મૂર્ધન્યોના સંશોધનો હમેશા પૂર્વ નિશ્ચિત તારતમ્યો વાળા હોય છે. તેથી તેમને વધુ પૃચ્છા ન કરવી કે તમે આ કેમ ભૂલી ગયા.